รักอยู่รอบกาย

"รักอยู่รอบกาย" เป็นซิงเกิลของวงพอส ในปี พ.ศ. 2559 เป็นการกลับมาอีกครั้งในแบบสมาชิกดั้งเดิมครบ 4 คน และเป็นเพลงพิเศษในโอกาสครบรอบ 20 ปีของวงพอส ที่ร้องโดยโจ้ -  อัมรินทร์ เหลืองบริบูรณ์ อดีตนักร้องนำของวง ซึ่งอัดไว้ก่อนที่จะเสียชีวิตเมื่อปี พ.ศ. 2545 ได้นำกลับมาเรียบเรียงดนตรีใหม่3 Teaser 'รักอยู่รอบกาย' เพลงใหม่วง PAUSE กับความรู้สึกของ ครอบครัว แฟนคลับ เพื่อนศิลปิน แต่งเนื้อร้อง - ทำนอง และเรียบเรียงโดย ภิทรู พลชนะ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์

เพลงนี้เป็นเพลงที่มีเนื้อเพลงเดิมยังไม่สมบูรณ์ แรกเริ่มเป็นเพียงบันทึกเสียงของโจ้ - อัมรินทร์ เหลืองบริบูรณ์ กับ ภิทรู พลชนะ มือคีย์บอร์ด และมีเพลงอยู่แค่ครึ่งนาที ภายหลังได้เรียบเรียงเพลงใหม่จากสมาชิกวงพอส เอ - พลกฤษณ์ วิริยานุภาพ, นอ - นรเทพ มาแสง และบอส - นิรุจ เดชบุญ และแต่งเติมเนื้อเพลงใหม่โดยนักแต่งเพลงชื่อดัง ฟองเบียร์ - ปฏิเวธ อุทัยเฉลิม โดยมีเงื่อนไขว่า "ทุกอย่างที่ถูกนำมาใส่ในเพลงนี้ ต้องวางคีย์ให้ลงตัวกับเสียงที่โจ้ - อัมรินทร์ เหลืองบริบูรณ์ ร้องไว้เท่านั้น และรักษาไว้ซึ่งความเป็นตัวตนของพอสอย่างลงตัวที่สุด" เพลงนี้ออกจำหน่ายในวันที่ 20 กุมภาพันธ์ พ.ศ. 2559TEASER MV "รักอยู่รอบกาย" เพลงใหม่ PAUSE พร้อมกัน 20.02.16 ซึ่งตรงกับการครบรอบ 14 ปีของการจากไปของ โจ้ - อัมรินทร์ เหลืองบริบูรณ์ นักร้องนำของวง

 ผู้มีส่วนร่วมทำเพลง 
 พอส
 อัมรินทร์ เหลืองบริบูรณ์ (โจ้) – ร้องนำ 
 พลกฤษณ์ วิริยานุภาพ (เอ) – กีต้าร์ เรียบเรียง ร้องร่วม
 นรเทพ มาแสง (นอ) – เบส เรียบเรียง 
 นิรุจ เดชบุญ (บอส) – กลอง เรียบเรียง ร้องร่วม

 ผู้มีส่วนร่วมอื่น ๆ 
 ภิทรู พลชนะ – เนื้อร้อง ทำนอง และเรียบเรียง (คียบอร์ด)
 ฟองเบียร์ – แต่งเนื้อร้องเพิ่มเติม & เมโลดี้

 การตอบรับ 
เพลง รักอยู่รอบกาย ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 22 กุมภาพันธ์ พ.ศ. 2559 ที่มีคนดาวน์โหลดมากที่สุด และอันดับ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต
ชาร์ต (พ.ศ. 2559)อันดับสูงสุด ไอทูนส์สโตร์ไทยแลนด์ ท็อปชาร์ต ยังอยู่ใน chart download อันดับ 1 ของ itunes "รักอยู่รอบกาย" Pause 1 ซี้ดเอฟเอ็ม ชาร์ตท็อป 20seed chart top 20 ประจำวันที่ 10 เมษายน 2559 17 อีเอฟเอ็ม ชาร์ต 94 ท็อป แอร์เพลย์ 18 ฟังใจ+10 chart ฟังใจ+10 chart รอบที่ 54 1
อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดมีเรคคอร์ดส
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:เพลงที่วางจำหน่ายหลังมรณกรรม